  Туспуктэм: Руслан Нуриахметов Наталия Сильвестрова 2024-тӥ арын 16-22 толшоре Ижкарысь А. М. Демидов нимо спорт огъетын «Ижевская винтовка» ӵошатскон ортчоз. Удмуртилэсь данзэ Ильназ Мухамедзянов, Александр Корнев, Сергей Темкин, Кирилл Киливнюк но Алина Шестакова утёзы. Со сярысь элькун тӧролэн но кивалтэтлэн пресс-службазы ивортӥз. 18-тӥ толшоре нимаз гонка радъяськоз, 20-тӥ толшоре – спринт, 21-тӥ толшоре – бадӟым масс-старт. Биатлонъя Россилэн кубокезлэн ньылетӥ люкетаз кунысьтымы но Белоруссиысь тодмо спортсменъёс вуозы. Соос пӧлын Эдуард Латыпов, Ульяна Нигматуллина, Карим Халили, Кристина Резцова, Антон Смольский. Спортсменъёс понна трибунаосын, озьы ик трасса кузя площадкаын висьыны луоз. Ӵошатскон нуналъёсы биатлон огъетэ дунтэк нуон-ваён, сиськон интыос радъялозы, шунскыны шатёр пуктозы. Машинаен ветлӥсьёслы ватсаса парковка дасялозы. Ӵошатсконъёсты стадионын Вячеслав Вичужанин комментироватьк ароз. Телевизор учкисьёс понна Дмитрий Губерниев ужалоз. Валтсь ӵошастконъёс азьын Александр Логинов, Ирина Казакевич, Эдуард Латыпов но Наталья Гербурова кивалтэм улсын ньыль командаос ӵошатскозы. Биатлонистъёс куасэн 100 метр бызёзы. Тодэ вайытом, 2023-тӥ арын «Ижевская винтовка» ӵошатсконын Ильназ Мухамедзянов зарни но азвесь медаль утӥз. Тегъёс: Ижевскаявинтовка Спорт ӵошатсконъёс Биатлон Ижкар Удмуртия  